Torsdag inviterer Dansk Folkepartis Ungdom i Nordjylland til offentligt debatmøde, hvor de har fået den svenske provo-kunstner Dan Park til at medvirke. Dan Park er blandt andet kendt for sin kunst flyer med ordene Terrorist Welcome på, men han blev for alvor kendt i det offentlige, da en svensk domstol besluttede, at ni af hans værker skulle beslaglægges og destrueres. Selvom Dan Parks værker er kendt for at provokere, afviser Dansk Folkepartis Ungdom i Nordjylland, at de har valgt Dan Park for at provokere. - Det er udelukkende for at snakke om ytringsfrihed. Dan Park har en interresant historie at fortælle om, hvilken kamp han har haft om sin ytringsfrihed i Sverige, siger han og fortsætter: - Vi skal netop debattere ytringsfrihed, så vi ikke får samme tilstand som i Sverige. Og det er nødvendigt. Man kan jo allerede se nu, hvordan der eksempelvis bliver lagt en dæmper på dem der er imod, at Park Hotel i Aalborg bliver brugt til flygtninge.

Referat:
Den svenske provo-kunstner Dan Park deltager  DF Ungdom Nordjyllands debatmøde.